./data/phi2331/phi028/phi2331.phi028.perseus-lat2.xml
David Magie
et quoniam me ad colligenda talis viri gesta ephemeris Turduli Gallicam plurimum iuvit, viri honestissimi ac sincerissimi, beneficium amici senis tacere non debui Cn  Pompeium, tribus fulgentem triumphis belli piratici,belli Sertoriani, belli Mithradatici multarumque rerum gestarum maiestate sublimem, quis tandem nosset, nisi eum Marcus Tullius et Titus Livius inlitteras rettulissent? Publium Scipionem Africanum, immo Scipiones omnes, seu Lucios seu Nasicas, nonne tenebrae possiderent ac tegerent, nisi commendatores eorum historici nobiles atque ignobiles exstitissent?longum est omnia persequi, quae ad exemplum huiuscemodi etiam nobis tacentibus usurpanda sunt  illud tantum contestatum volo, me et rem scripsisse, quam si quis voluerit honestius eloquio celsiore demonstret et mihi quidem id animi fuit utnon Sallustios, Livios, Tacitos, Trogos atque omnes disertissimos imitarer viros in vita principum et temporibus disserendis, sed Marium Maximum, Suetonium Tranquillum, Fabium Marcellinum, Gargilium Martialem, Iulium Capitolinum, Aelium Lampridium ceterosque, qui haec et talianon tam diserte quam vere memoriae tradiderunt, sum enim unus ex curiosis, quod infitiasire non possum, incendentibus vobis, qui, cum multa sciatis, scire multoplura cupitis, et ne diutius ea, quae ad meum consiliumpertinent, loquar, magnum et praeclarum principem et qualem historia nostra non novit, arripiam